शुगर मिल की जमीन पर विकसित होंगे उद्योग
शुगर मिल की 112 हेक्टेयर भूमि उद्योग विभाग को हैंडओवर हो गई है। शुगरमिल क्षेत्र को लैंड बैंक में भी शामिल किया है। उद्योग स्थापना के प्रस्ताव अनुसार बहुउद्देशीय औद्योगिक क्षेत्र विकसित होगा। यह बात उद्योग मंत्री राजेंद्र शुक्ला ने मंगलवार को विधानसभा में विधायक डॉ. राजेंद्र पांडेय के प्रश्न के जवाब में कही।
विधायक डॉ. पांडेय ने पिपलौदा में कॉलेज व जावरा में गर्ल्स कॉलेज की मांग की। इस पर उच्च शिक्षा मंत्री जय भानसिंह पवैया ने वित्तीय संसाधनों की उपलब्धता पर दोनों कॉलेज की स्वीकृत दी जा सकने की बात कही। विधायक डॉ. पांडेय ने विकास कार्यों की राशि को लेकर प्रश्न पूछा तो नगरीय विकास मंत्री मायासिंह ने कहा 4 साल में नगर पालिका जावरा को विकास कार्यों के लिए 37 करोड़, पिपलौदा नगर परिषद को 11 करोड़ से अधिक की राशि स्वीकृत की गई। मंगलवार को मुंगावली विधायक महेंद्रसिंह कालूखेड़ा ने जिला पंचायत, जनपद पंचायत व ग्राम पंचायत के जनप्रतिनिधियों से छीने गए अधिकारों का मुद्दा उठाया। इस पर पंचायत मंत्री गोपाल भार्गव ने जवाब दिया मध्यप्रदेश पंचायतराज, स्वराज एवं ग्रामीण स्वराज अधिनियम में ऐसा कोई प्रावधान नहीं किया गया है, जिससे पंचायतों के अधिकारी विपरीत रूप से प्रभावित होते हों।
hin_Deva awa_Deva hin_Deva